CELEX: 62017CN0627
Language: lt
Date: 2017-11-08 00:00:00
Title: Byla C-627/17: 2017 m. lapkričio 8 d. Okresný súd Dunajská Streda (Slovakija) pateiktas prašymas priimti prejudicinį sprendimą byloje ZSE Energia a.s. / RG

5.2.2018   
            
            
               LT
            
            
               Europos Sąjungos oficialusis leidinys
            
            
               C 42/3
            
         2017 m. lapkričio 8 d.Okresný súd Dunajská Streda (Slovakija) pateiktas prašymas priimti prejudicinį sprendimą byloje ZSE Energia a.s. / RG
   
   (Byla C-627/17)
   (2018/C 042/06)
   Proceso kalba: slovakų
   
      Prašymą priimti prejudicinį sprendimą pateikęs teismas
   
   
      Okresný súd Dunajská Streda
   
   
      Šalys pagrindinėje byloje
   
   
      Ieškovė: ZSE Energia a.s.
   
   
      Atsakovas: RG
   
      Dalyvaujant: ZSE Energia CZ s.r.o.
   
   
      Prejudiciniai klausimai
   
   
            
               1.
            
            
               Ar 2007 m. liepos 11 d. Europos Parlamento ir Tarybos reglamento (EB) Nr. 861/2007, nustatančio Europos ieškinių dėl nedidelių sumų nagrinėjimo procedūrą (1) (OL L 199, 2007 7 31, p. 1; toliau – Reglamentas Nr. 861/2007), 3 straipsnio 1 dalies sąvoka „viena iš šalių“ turi būti aiškinama kaip apimanti ir „įstojančią į bylą šalį“, t. y. byloje dalyvaujantį asmenį, kuris nėra nei ieškovas, nei atsakovas, o įstoja į bylą palaikyti ieškovo arba atsakovo reikalavimų?
            
         
            
               2.
            
            
               Jeigu „įstojančios į bylą šalies“ negalima laikyti „šalimi“, kaip ji suprantama pagal Reglamento Nr. 861/2007 3 straipsnio 1 dalį:
               Ar byla tarp ieškovo ir atsakovo, iškelta pateikus Reglamento Nr. 861/2007 [I] priede nurodytą A ieškinio formą, patenka į Reglamento Nr. 861/2007 taikymo sritį remiantis kartu šio reglamento 2 straipsnio 1 dalimi ir 3 straipsnio 1 dalimi, jeigu ieškovo ir atsakovo nuolatinė gyvenamoji vieta ar nuolatinio buvimo vieta yra toje pačioje valstybėje narėje, kurioje kreipiamasi į teismą, ir tik „įstojanti į bylą šalis“ turi nuolatinę gyvenamąją vietą kitoje valstybėje narėje?
            
         
      (1)  OL L 199, 2007, p. 1.